**1.POJAŠNJENJA POZIVA NA DOSTAVU PONUDA**

Naručitelj Grad Oroslavje u postupku jednostavne nabave *Asfaltiranje nerazvrstanih cesta u naseljima i radnoj zoni* objavljuje pojašnjenja Poziva na dostavu ponuda, kako slijedi:

**Upit zainteresiranog gospodarskog subjekta;**

*„U troškovnicima Grupa 2,3,4 – stavka 3 i 4 … Zamjena sloja slabog tla boljim materijalom. Prema cijeloj stavci koja je navedena u sve tri grupe troškovnika nije naveden iskop koji bi se trebao napraviti prije zamjene tla, pa nas zanima šta je sa tim iskopom kada nije navedena u stavci niti u cjelokupnom troškovniku.“*

**Odgovor Naručitelja;**

Budući da troškovnička stavka glasi ***Zamjena*** *sloja slabog tla boljim materijalom* ista podrazumijeva da se postojeći sloj iskopa i zamijeni novim, te ponuditelj sve potrebne radnje treba uračunati u jediničnu cijenu stavke.

**Upit zainteresiranog gospodarskog subjekta;**

U troškovnicima Grupa 4 i 5 - stavka 2 i 3. strojno porezivanje i poravnanje postojeće ceste s mjestimičnim nasipavanjem i zatrpavanjem rupa. Zanima nas dali se nasipava novi kameni materijal i ako da koliko cm?

**Odgovor Naručitelja;**

Površinu prije asfaltiranja treba poravnati što znači da se mjestimično (na mjestima gdje postoje rupe na cesti, denivelacije ili neka druga oštećenja) treba dodati materijal po potrebi ovisno o veličini oštećenja (svakako to mora biti dodatno doveženi materijal). To može biti 2, 5 ili više centimetara, ovisno o stanju ceste. Nije predviđeno polaganje cijelog novog sloja preko cijele površine ceste jer bi se u tom slučaju nivo ceste previše podigao pa bi se s dodatnim asfaltnim zastorom nadvisila dvorišta i susjedne ceste. Skrećemo pozornost na preporuku iz Općih uvjeta troškovnika: *Ponuditelju se preporučuje izvršiti pregled budućeg gradilišta kako bi ponuđena cijena obuhvaćala sve troškove izvedbe radova.*

Povjerenstvo za jednostavnu nabavu